Downloaded from YTS.MX
Official YIFY movies site: YTS.MX
Vedelle ei ole korviketta.
Se on kallisarvoisin luonnonvaramme.
Emme pidä tätä kriisinä, vaikka pitäisi.
Ajattele, jos syöpään keksittäisiin lääke,
mutta 100 vuoden kuluttua miljoona lasta kuolisi silti syöpään.
Ei niin voi käydä.
Mutta veden suhteen tilanne on juuri se.
Hallitukset eivät ole kertoneet ihmisille totuutta tästä tilanteesta.
7,7 miljardia ihmistä on perinyt Maan.
Lähes kaksi miljardia ihmistä yrittää pärjätä ilman puhdasta juomavettä.
Vesikriisi ei ole jokin uhka tulevaisuudessa.
Se on käsillä. Nyt.
YK arvioi, että vuoteen 2025 mennessä 1,8 miljardia ihmistä kärsii vesipulasta.
Ihmiset eivät näe nälkää ja kuole heti.
He muuttavat, koska elinehdot asuinalueella eivät täyty.
Vaikka moni niin luuleekin, kriisi ei ole vain köyhimpien maiden ongelma.
Se alkaa vaikuttaa kaikkiin ihmisiin eri puolilla maailmaa.
Muuttuva ilmasto ei mukaudu, vaan varaa enemmän vettä itselleen.
Ilmansaasteet tuhoavat varantomme.
Infrastruktuuri murenee nopeammin kuin sitä korjataan.
Ihmisiä syntyy joka päivä lisää, ja heillä on jano.
Vesikriisi ei johdu yleensä luonnosta.
Se on ihmisten tekosia.
Syynä on suunnittelun puute, oikean teknologian puute ja vetkuttelu.
Siinä ovat epäonnistumisen eväät.
Kriisi on todella pelottava.
Mutta mitä jos meillä onkin jo ratkaisun avaimet?
Tälläkin hetkellä eri puolilla maailmaa visionäärit ja innovaattorit -
kehittävät uusia vesijärjestelmiä,
joiden avulla voidaan tarjota ja puhdistaa vettä,
josta meidän kaikkien elämä riippuu.
Maailman vesihaasteita on kolmenlaisia.
Ensimmäinen on vesipula.
Toinen on ilmastokestävän infrastruktuurin rakentaminen.
Lisäksi se täytyy tehdä tavalla, johon yhteiskunnalla on varaa.
Ongelmana on, ettei juomakelpoista vettä kohta enää ole.
Juomakelvotonta vettä sen sijaan on pian kaikkialla.
Ratkaisuja kuitenkin on. Meidän täytyy vain hyödyntää niitä.
Menossa on kilpajuoksu ajan kanssa.
On sydäntäsärkevää, että ratkaisut ovat olemassa,
mutta niitä ei saada käyttöön.
Veden määrä, joka tarvitaan elämiseen -
ja elämäntyylimme ylläpitämiseen,
on kasvanut valtavasti.
Teemme asiat silti kuten ennen vanhaan.
Vuosisadan vaihteessa -
kaikki huolehtivat omista jätevesistään.
Juomavesi hankittiin itse. Kaivettiin kaivo,
tai vesi haettiin purosta.
Käytössä oli ulkovessa tai talon takana likavesiallas.
Siitä seurasi haittoja kansanterveydelle.
Ihmisiä sairastui, joten valtiovalta otti eri puolilla maailmaa ohjat käsiinsä.
Todettiin, että valtioiden tulee hoitaa asia turvallisuussyistä,
eikä raha saa olla este.
Rakennettiin kalliit viemärijärjestelmät,
joissa kulki putki joka taloon.
Joka taloon johti vesijohto ja viemäri.
Monimutkainen järjestelmä,
joka vanhenee ja täytyy uusia. Siitä syntyi valtavasti kuluja.
Mutta ympäristö oli turvallinen.
Siitä oli apua kansanterveydellisiin ongelmiin.
Ongelman ratkaisu rakentamalla syventää ongelmaa.
Käyttäessämme resursseja vanhentuneisiin rakenteisiin -
on haastavaa luopua vanhasta ja tehottomasta systeemistä -
ja olla avoin uusille tavoille.
Kriisi tuo asian huomion keskipisteeksi.
Kun Flintissä Michiganissa löytyi lyijyä juomavedestä,
aktivistit alkoivat vaatia muutosta ja etsiä ratkaisua ongelmaan.
Yksi heistä on rap-artisti, näyttelijä ja yrittäjä Jaden Smith.
Kiinnostuin vedestä 11-vuotiaana.
Opin silloin koulussa ympäristöstä.
Siinä kävi niin, että halusin muuttaa asioita.
Halusin tehdä jotain, jolla olisi vaikutusta.
Olen aina halunnut tehdä kaikkeni saadakseni muutosta aikaan.
Halusin järjestää Afrikkaan ja Intiaan vedenpuhdistusjärjestelmän.
Kun ideoita alkoi syntyä, hoksasin, että ongelmia on lähelläkin.
Meillä on veden kanssa ongelmia lähempänäkin.
Ne täytyy ratkaista.
Näin, mitä vaikutuksia Flintin kriisillä oli.
Lapset ja vanhukset eivät voi käyttää vesijohtovettä.
Se on todella surullista.
Halusimme auttaa heitä -
puhdistamalla vettä niille, joilla ei ole puhdasta vettä.
Siksi asensimme Flintiin The Water Boxin.
Se suodattaa vettä ja tuottaa jopa 40 litraa puhdasta vettä minuutissa.
Se on suunniteltu poistamaan vedestä lyijyä.
Paikan päällä on väkeä, joka testaa veden joka päivä.
Tavoitteenamme on saada se toimimaan ensin täällä -
ja viedä niitä sitten muualle,
missä on samoja ongelmia.
Ehkä muualla lyijy ei ole ongelmana,
mutta muutamme laitteen asetuksia.
Tavoitteena on saada laitteita kaikkialle, missä tarvetta on -
ja mukauttaa ne paikallisiin tarpeisiin,
jotta niistä on hyötyä siellä kuten Flintissäkin.
Vesi vaikuttaa kaikkiin planeetallamme.
Mutta haasteet ovat paikallisia, ja niihin vastataan kaupunki kerrallaan.
Olemme huomanneet, että ongelman ytimessä elävät ihmiset,
jotka kärsivät kuivuudesta tai huonolaatuisesta vedestä,
kehittävät syrjäseudulla itse ratkaisuja.
Heissä on tulevaisuus.
Yksi sellainen syrjäseutujen asukas on Beth Koiji.
Hänen täytyi keksiä ratkaisu, kun kaivosta loppui vesi.
Opiskellessani kyllästyin vedestä johtuviin sairauksiin.
Tein opiskelija-asuntolaan vedensuodattimen,
joka poistaa vedestä bakteerit.
Näytin muillekin ihmisille, miten kotiinsa voi rakentaa suodattimen.
Suodattimet eivät ole edullisia Keniassa.
Vuonna 2016 Kenia kamppaili kuivuuden kourissa.
Ihmiset eivät pitäneet suodatinta ratkaisuna,
koska vettä ei riittänyt suodatettavaksi.
Täällä vettä saa vain joesta.
Lapset käyvät joella pitkin päivää, eivätkä ehdi käydä koulua.
Vesi on kemikaalien saastuttamaa.
Sitä ei siis oikeastaan voi juoda.
Etsimme siis laitetta,
joka hyödyntäisi ilmankosteuden.
Turhauduttuaan maansa vesipulaan -
Beth etsi ratkaisua luonnosta.
Veden saaminen ilmasta ei ole uusi idea.
Eräät namibialaiset kuoriaiset saavat kaiken juomavetensä ilmakehästä.
Ilmakehässä on kuusi kertaa enemmän vettä kuin kaikissa maailman joissa.
Se on valtava resurssi, jota ei ole vielä hyödynnetty kunnolla.
Beth suunnitteli koneen, joka tiivistää vettä ilmakehästä.
Hän antoi sille nimeksi Majik.
Beth vei keksintönsä lastenkotiin,
jotta lapset voisivat keskittyä koulunkäyntiin -
vedenhakumatkojen sijaan.
Tekniikka on yksinkertainen.
Se toimii samalla tavalla kuin jääkaappi ja ilmastointilaite.
Tuuletin vetää sisään ilmaa, joka johdetaan jäähdytyskierukkaan.
Se tiivistää veden, joka kerääntyy säiliöön.
Kuiva kausi on koetellut meitä,
joten tämä oli ainoa juomaveden lähde lapsille.
Se tuo heille turvaa.
Niin kauan kuin on ilmaa, on puhdasta juomavettä.
Tekniset innovaatiot eivät riitä alueilla,
joilla esteenä puhtaan veden saamiseksi on yksinkertainen, mutta hankala asia.
Raha.
Nyt vuonna 2019 miljoona alle 5-vuotiasta lasta kuolee siksi,
ettei heillä ole puhdasta vettä ja jätehuoltoa.
Kun kävin vedenhakureissulla, tajusin ongelman suuruusluokan.
Olin pienessä sambialaisessa kylässä 14-vuotiaan tytön seurassa.
Hän otti kanisterin, ja minä otin kanisterin.
Lähdimme matkaan tulkki mukanamme.
Kävelimme yli kilometrin matkan porakaivolle kanistereita täyttämään.
Kysyin tytöltä: "Mikä sinusta tulee isona? Aiotko asua täällä kylässä?"
Hän kääntyi ympäri ja sanoi: "En aio jäädä tänne.
Lähden Lusakaan, suurkaupunkiin.
Ryhdyn sairaanhoitajaksi."
Muistin, kun minä sanoin 14-vuotiaana Ben Affleckin kanssa:
"Lähdemme New Yorkiin ja ryhdymme näyttelijöiksi."
Muistin sen tunteen.
Vasta kun ajoin pois, tajusin,
että ellei joku olisi ymmärtänyt rakentaa porakaivoa -
reilun kilometrin päähän tytön talosta,
hänellä ei olisi tulevaisuuden haaveita.
Hän viettäisi päivänsä vettä hakien koulunkäynnin sijaan.
Tervetuloa Matt Damon ja Gary White.
Luin yhden tarinan järjestöstänne.
Siinä nainen maksoi 60 dollaria kuussa -
kotiin kuljetetusta pullovedestä saadakseen jotain juodakseen.
Ohjelmanne kautta hän sai lainan hankkiakseen oman veden lähteen.
Hän lyhentää lainaansa 5–6 dollarilla kuukaudessa.
Täsmälleen. -Niin.
Idea on yksinkertainen, ja on hullua, ettei kukaan ollut keksinyt sitä.
Niinkö yksinkertaista se on? Rahaa omaan veden lähteeseen?
Niin ja silloin he ovat myös osa ratkaisua.
He ratkaisevat itse oman ongelmansa.
Water.org purkaa esteet ihmisten -
sekä puhtaan veden ja jätehuollon välillä.
Autamme rahoituksen kanssa,
jotta kotitalouksilla on varaa suodattimiin.
Heidän ei tarvitse enää kävellä hakemaan vettä,
vaan he voivat nauttia puhtaasta juomavedestä.
Olemme keränneet noin 27 miljoonaa dollaria hyväntekeväisyyspääomaa -
ja myöntäneet 1,1 miljardia mikrolainoina,
joilla ihmiset ovat hankkineet heille sopivat vesi- ja jätehuoltoratkaisut.
Todellinen menestystarina koko projektissa on se,
että 99 % lainoista maksetaan takaisin.
Se on hämmästyttävää.
Maailman köyhimmät ihmiset haluavat vain…
Jos markkinoita viedään lähemmäksi heitä -
ja heille annetaan tilaisuus ratkaista oma ongelmansa, he tekevät sen.
Heitä ei tarvitse ajatella hyväntekeväisyyskohteena,
vaan asiakkaana, joka osallistuu talouteen kansalaisena,
ja on hämmästyttävää, mihin he pystyvät.
Olemme myöntäneet yli kolme miljoonaa lainaa, ja 99 % maksetaan takaisin.
Puhtaan veden saanti on vain osa yhtälöä.
Kestävä tulevaisuus riippuu myös toisesta yhtä tärkeästä asiasta.
Jätehuollosta.
Bill ja Melinda Gates -säätiön mukaan -
puutteellinen jätehuolto aiheuttaa yli 1200:n alle 5-vuotiaan lapsen kuoleman -
joka ikinen päivä.
Enemmän kuin AIDS, tuhkarokko ja tuberkuloosi yhteensä.
Vaikka vesivessaa ja viemäröintijärjestelmää -
pidetään turvallisen jätehuollon avaimina,
vauraampien maiden ratkaisuja -
on hankala soveltaa sellaisenaan köyhemmissä maissa.
Siksi innovaattorit ympäri maailmaa kehittävät paikallisia ratkaisuja,
jotka ovat turvallisempia, edullisempia ja ympäristöystävällisempiä.
Usein yksittäinen visionääri voi toimia nopeammin ja tehokkaammin -
kuin yksikään hallitus.
Kuten tämä mies, joka on kehitellyt jätehuoltoratkaisun -
eräille maailman köyhimmistä ihmisistä.
Vartuin slummeissa.
Slummeissa jätehuollon haasteisiin törmää päivittäin.
Mietin joka päivä ennen nukkumaan menoa,
miten voin varmistaa, että veljeni, siskoni ja serkkuni,
joille jätehuolto on yhä haaste, saisivat toisenlaisen elämän?
Dixonin yritys Sanivation -
on paikallinen ratkaisu globaaliin ongelmaan.
Se järjestää käymälöitä ja jätehuollon yli 20 000 kenialaiselle -
taloudellisesti kestävällä tavalla.
Olemme palvelleet 126:ta kotia kolmen viime vuoden aikana.
On hienoa nähdä työmme vaikutus perheisiin.
Viikko, kuukausi ja vuosi toisensa jälkeen.
Meillä oli ennen yhteisvessa, jota kaikki alueen asukkaat käyttivät.
Se ei ollut turvallista, koska niin moni käytti sitä.
Eikä se ollut puhdas.
Se ei ollut turvallista minulle eikä lapsilleni.
Nyt minulla on Blue Box, jota voin käyttää koska vain.
Se on turvallista, koska se on kotonani.
Olen onnellinen, että perheeni on turvassa.
Sanivation kerää jätteen kerran viikossa.
Se työllistää 98 paikallista työntekijää, jotka kuljettavat jätteen -
käsittelylaitokseen.
Dixonille pelkkä tautien leviämisen estäminen ei riitä.
Hän ottaa jätteen hyötykäyttöön.
Kun jäte saapuu laitokseen, se käsitellään tällä tekniikalla.
Hyödynnämme aurinkoenergiaa patogeenien tuhoamiseen.
Seuraavassa vaiheessa se sekoitetaan maatalouden jäämiin,
ja siitä syntyy ulosteesta tehty tuote.
Sitä voidaan käyttää hiilen korvikkeena.
Tämän hiilen hiilidioksidipäästöt ovat perinteistä hiiltä matalammmat.
Se palaa myös kolme kertaa kauemmin.
Rahaa säästyy.
Sen lisäksi jokaista myyty tonnia kohti säästyy 88 puuta.
Tuotteidemme myynti kattaa toimintakustannukset.
Se tekee mallista varteenotettavan vaihtoehdon, johon hallinto voi tarttua.
Sanivation tekee yhteistyötä paikallishallinnon kanssa -
laajentaakseen toimintaansa Keniassa ja ulkomailla.
Tällainen kumppanuus on ratkaisevan tärkeää,
jotta tieto tärkeistä keksinnöistä, kuten Water Boxista,
Majik Waterista ja Sanivationista, leviää.
Vesivarojen hyödyntäminen ja jätehuollon järjestäminen -
ei ole tärkeää vain köyhemmissä maissa.
Luovat ratkaisut ovat tärkeitä myös sellaisissa paikoissa kuin Chicago.
Siellä on maailman suurin vedenpuhdistamo.
Kolmen miljoonan asukkaan kaupungissa -
syntyy päivittäin miljoonia litroja jätevettä.
Käytämme lähes kolme miljardia litraa vettä päivässä.
Voimme täyttää olympiatason uima-altaan 12 minuutissa.
Yksi saasteista, jonka haluamme poistaa vedestä, on fosfori,
koska jos sitä on vedessä liikaa,
siihen kasvaa levää ja muuta kasvustoa.
Jos levää ja muuta kasvustoa on liikaa, ne tukkivat putkistot.
Liiallinen fosfori vahingoittaa vesistöjen ekosysteemejä,
alkuaine on myös osa DNA:ta -
ja näin ollen elävien olentojen elinehto.
Fosforin määrä on rajallinen, ja se hupenee kovaa vauhtia.
Tutkijat pelkäävät fosforista olevan pulaa jo vuonna 2035.
Mitä jos voisimme poistaa saastuttavan aineen jätevedestä -
ja ottaa puhtaan fosforin talteen?
Lyhyt vastausko? Näin voidaan tehdä.
Fosforia on orgaanisessa aineksessa, joka erotellaan vedestä.
Se on aluksi puuromaista, joten siitä poistetaan vesi.
Kun seoksesta poistetaan vesi, siihen jää paljon ammoniakkia ja fosforia.
Jos seokselle tehdään kemian taikoja -
ja lisätään joukkoon magnesiumkloridia,
siitä saadaan tuote -
kaupallisen lannoitteen tekomenetelmällä.
Tätä tuotetta voidaan myydä lannoitteena.
Se ei ole kuin mikä tahansa lannoite.
Sillä ei voi korvata mitään muuta lannoitetta,
sillä se on hitaasti vapautuva lannoite.
Mikä sen parempaa kuin muuttaa jäte resurssiksi -
ja tienata sillä vielä rahaa?
Siitä syntyy tuloja. Se on kaupallinen lannoite.
Se myydään, ja saamme osan tuotosta.
Jäteveden käsittelyn ironia piilee siinä,
että jätevedessä on tuplasti enemmän energiaa -
kuin sen käsittelyyn tarvitaan.
Miksi käytämme niin paljon energiaa tuhotaksemme jo olemassa olevan energian?
Niin me toimimme. Se on hullua.
Putkissa virtaa huikea määrä resursseja,
jotka ovat ilmaisia, ja maksamme päästäksemme niistä eroon.
ANDALUCIA, ESPANJA
Ehkä jätettä on katsottava uusin silmin.
Sanotaankin, että toisen roska on toisen aarre.
Chicagossa estetään levän liikakasvua poistamalla jätevesistä fosforia,
ja samaan aikaan eräs edelläkävijä Espanjassa antaa levää muodostua -
ja kerää usein unohdetun luonnonvaran talteen.
Levä on maailman vanhin organismi.
Se tarvitsee elääkseen vain kolme asiaa: auringonvaloa, ravinteita ja vettä.
Kasvatamme täällä levää.
Miljoonan vuoden sijaan siihen kuluu kolme tuntia.
Altaita kutsutaan kouruiksi.
Siellä levä kasvaa. Pidämme sitä siellä kolme päivää.
Ruokimme levää jätevedellä.
Pinnalla kelluva levä pumpataan kattilaan,
jossa siitä syntyy biokaasua tai metaania,
kun se puhdistetaan tislaamalla.
On uskomatonta, miten paljon happea levä tuottaa.
Levässä oleva happi puhdistaa jätevettä, ja saamme puhdasta vettä -
sekä levää, jota voidaan käyttää biopolttoaineena.
"Vessanpöntöstä tankkiin". Se on aina ollut unelmani.
Autot ovat intohimoni.
Hyödynnän jäteveden autossani ja huristan sillä auringonpaisteeseen.
Näitä leväfarmeja voisi perustaa ympäri Andaluciaa.
Biometaania riittäisi 30 miljoonan auton polttoaineeksi Espanjassa.
Maailmaa voi muuttaa askel kerrallaan.
Samanlaista vaihtoehtoista ajattelua sovelletaan ongelman ratkaisuun.
Raikasta vettä tuotetaan monella eri tavalla.
Aivan kuten Majik Water matki kovakuoriaista,
muutkin keksijät etsivät luonnosta ideoita vesiongelmiin.
Luonnosta mallin ottamista kutsutaan biomimetiikaksi.
Me etsimme riittävän hyvälaatuista vettä,
käsittelemme sitä omiin tarpeisiimme,
käytämme sen ja heitämme sen pois.
Luonto ei toimi niin.
Luonto kierrättää joka ikisen vesipisaran.
Vesi, jota meillä on tänä päivänä, on samaa, jota meillä on aina ollut.
Luonto on kierrättänyt sitä miljardien vuosien ajan.
Yrittäessään kopioida luonnon oman kierrätysmenetelmän -
tanskalaistutkijat ovat etsineet vastausta ihmiskehon soluista.
Tutkijat löysivät proteiinin, jota voidaan käyttää -
kalvotekniikan avulla veden puhdistamiseen.
Peter ilmestyi labraani vastavalmistuneena pienen ampullin kanssa.
Hän kantaa akvaporiineja aina mukanaan.
Keskivertoihmisessä on 40–50 erilaista akvaporiiniproteiinia kehossaan.
Niillä on tärkeä tehtävä eri ainesosien kuljettamisessa.
Ajattele, millaista olisi, jos ruoka tai kahvi -
menisi suoraan aivoihin ja stimuloisi aivoja.
Sitähän sekoaisi aina juodessaan kupin kahvia.
Ihmiskeho on kehittänyt tapoja -
säädellä näiden molekyylien kulkua kehossa.
Akvaporiiniproteiineilla on siinä tärkeä rooli.
Biologinen proteiini on yhdistetty kalvoon.
Hyödynnämme luonnon tapaa suodattaa vettä.
Bioteknologian avulla irrotamme pienen akvaporiiniproteiinin,
joka suodattaa vettä elävissä soluissa äärimmäisen tehokkaalla tavalla.
SOLUKALVO AKVAPORIINIPROTEIINI
VESIMOLEKYYLIT
Menetelmä ei ole meidän,
vaan luonto kehitti sen 3,8 miljardin vuoden aikana.
Me vain hyödynnämme evoluution tulosta.
Gramma tätä akvaporiiniproteiinia suodattaa satoja litroja vettä sekunnissa.
Peitämme kalvon pinnan akvaporiiniproteiinilla,
ja saamme siitä luonnollista vettä.
Veden suodattamisen sijaan -
voimme myös erottaa vettä osmoosin avulla.
Avaamme oven aivan uudenlaisille suodattimille,
jotka perustuvat luonnon menetelmään.
Akvaporiiniproteiinin kaltaista kalvotekniikkaa voidaan käyttää myös -
erottamaan makeaa vettä merivedestä.
Merivesi on hyvin suolapitoista,
ja suolan erottamiseen vedestä tarvitaan paljon energiaa.
Merivesi on kalleimpia saatavilla olevia vesiä.
Uudet innovaatiot ja meriveden käsittely ovat juuri nyt työn alla.
1960–70-luvulla veden käsittelyyn kului 40 kilowattituntia.
Nyt kuutiometriä kohden kuluu alle neljä kilowattituntia.
Energiaa kuluu siis 90 prosenttia vähemmän.
Tutkimme tekniikkaa, joka puolittaa senkin.
Nykyään on käytössä valtavasti jännittäviä keksintöjä,
joita ei ollut olemassa 20–30 vuotta sitten.
Voimme luoda biomateriaaleja jätevesistä.
Voimme muuttaa jäteveden energiaksi. Voimme puhdistaa vettä molekyylitasolla.
Teemme asioita, joista vain uneksittiin muutama vuosikymmen sitten.
Johtavassa vesitutkimuskeskuksessa Singaporessa,
kalvotekniikkan avulla tehdään merkittäviä edistysaskeleita,
jotta merestä voidaan erottaa makeaa vettä.
Vaikka suolanpoistomenetelmät kehittyvät, yksinkertaisempiakin ratkaisuja on.
Voimme käyttää vettä uudelleen.
Kalifornian rannikolla liiallinen veden kulutus -
väestömäärän ja teollisuuden tarpeiden kasvaessa -
on johtanut ennätykselliseen vesipulaan.
Osavaltiossa on huolestuneena todettu,
ettei veden tuominen alueelle ole enää varteenotettava vaihtoehto.
Etelä-Kaliforniassa on kuiva ilmasto.
Olemme tottuneet tietynlaiseen elämäntyyliin ja veden kulutukseen -
ja olemme muualta tuodun veden varassa. Sitä tuodaan Pohjois-Kaliforniasta -
ja Coloradojoesta vuosikymmeniä sitten rakennettujen vesijohtojen välityksellä.
Tiesimme, että väestön määrä tulisi kasvamaan -
ja kuivuus haittaa myös ulkopuolisia vesilähteitä.
Coloradon vesijohto kuljettaa vettä Coloradojoesta Etelä-Kaliforniaan.
Veden kuljettaminen kuluttaa paljon energiaa ja on kallista,
eikä sitä ole tarpeeksi Kalifornian nykyiseen vedentarpeeseen.
Tämä on maanviljelysaluetta. Piirikunnan nimikin on Orange County.
Täällä on viljelty appelsiinia ja soijapapua.
Kaliforniassa ja muualla USA:ssa on pitkään luultu,
että pohjavesi on luonnollinen vesilähde,
se on puhdasta ja hyvälaatuista vettä.
Ja sitä muodostuu koko ajan lisää.
Luonto hoitaa sen. Sade.
Se uusiutuu itsestään, ja voimme jatkaa sen hyödyntämistä.
Mutta sade ei riitä.
Emme voi luottaa yksin luontoon. Mistä muualta voisimme etsiä?
Pohjavesiesiintymää voi täydentää keinotekoisesti, ettei se lopu.
Keksimme hyödyntää jätevettä.
Mehulin työryhmä yritti vakuuttaa hallituksen siitä,
että jätevettä voisi käyttää pohjaveden täydentämiseen -
ja näin piirikunta voisi varmistaa tulevat vesivarannot.
Näin vältyttäisiin vesipulalta.
Kalvotekniikka on omiaan poistamaan epäpuhtauksia -
ja puhdistamaan vettä, jota ei uskottu voitavan hyödyntää.
Kun vesi johdetaan maan alle, yhtään ei mene hukkaan.
Sen sijaan suuressa tekojärvessä tai luonnonjärvessä -
viisi prosenttia vedestä haihtuu.
Pohjavedellä on kuin luonnon suojakorkki,
joka pitää sen puhtaana saasteista,
joten se on täydellinen luonnon säilytysastia.
Voitimme geologisen jättipotin,
kun meillä on maan alla luonnollinen pohjavesivaranto.
Kunhan vain pidämme siitä huolta, siitä riittää koko väestölle.
Monessa paikassa maailmassa -
suuret kaupungit tyhjentävät pohjavesivarantoja -
ja hallituksilla on vaikeuksia hoitaa ongelmatilannetta.
Teollisuus voi tulla apuun.
Mexico Cityssä asuu 20 miljoonaa ihmistä,
ja kaupunki kirjaimellisesti vajoaa -
sekä tiet ja rakennukset murenevat.
Hallitukset eivät yksin voi ratkaista ongelmaa.
Maailmanlaajuisen vaikutuksen aikaansaamiseksi on aktivoitava -
suurimmat veden kuluttajat.
Teollisuuden toimijoiden on astuttava esiin.
Investoidaan teknologiaan, jonka avulla vettä kierrätetään ja säästetään,
jotta tulevat sukupolvetkin pärjäävät.
Teollisessa tuotannossa vettä käytetään usein valtavissa määrin.
Vaikka kosmetiikkateollisuus ei ole suurimpia veden kuluttajia,
alan keksinnöt ja kehitys -
voivat vaikuttaa veden kulutukseen monella teollisuudenalalla.
Laitteiden puhdistaminen kuluttaa tuotannossa eniten vettä,
joten kosmetiikkayritys L'Oréal on tehnyt siihen vaiheeseen eniten muutoksia.
Meille vesi on tärkeää, koska yrityksen on toimittava tehokkaasti.
Silloin kun vettä tarvitaan,
meidän on tehtävä kaikkemme vähentääksemme sen vaikutusta -
alueen asuinyhteisöihin.
Veden kulutusta on vähennettävä.
Tehostimme käyttöä vähentääksemme veden tarvetta.
Silloin kun kulutusta ei voi vähentää, kierrätämme vettä.
Huomasimme, ettei veden säännöstely riittänyt.
Mietimme, mitä voimme tehdä.
Tajusimme haaskaavamme jäteveden.
Luonnossa vettä ei mene hukkaan.
Niinpä saamme tästä nyt puhdasta vettä kaupungin vesijohtoveden sijaan.
Kehittelimme kierrätysprojekteja.
Vuoden 2018 loppuun mennessä 12 tehdastamme toimi kierrättämällä.
Koska meillä oli kierrätyksestä niin positiivinen kokemus,
halusimme viedä asiat vielä hieman pidemmälle -
ja perustimme "kuivan tehtaan".
100 % VESIJOHTOVETTÄ
"Kuiva tehdas" tarkoittaa sitä, että 100 % veden tarpeesta -
katetaan kierrätetyllä ja puhdistetulla vedellä.
Vesijohtovettä ei tarvita nyt lainkaan,
jolloin vedenkulutus laskee merkittävästi.
Otamme käyttöön kuivat tehtaat,
ja etusijalla ovat tehtaat, jotka kuluttavat paljon vettä -
sekä tehtaat alueilla, joilla vedestä on pulaa.
Kuten täällä Meksikossa.
Jos teollisuudessa seurataan esimerkkiä, veden kulutus maailman tehtaissa -
voi laskea jopa 90 % alasta riippuen.
Vaihtoehtoa ei ole.
Vaikutustamme ympäristöön on vähennettävä. Varasuunnitelmaa ei ole.
Kaikkien on oltava tietoisia ja osallistuttava.
TIRUPUR, INTIA
Kosmetiikkateollisuus on vain yksi monista paljon vettä käyttävistä aloista.
Esimerkiksi Intiassa toimivat tekstiiliyritykset -
ovat suurimpia veden kuluttajia.
Monet niistä ovat oman alueensa suurimpia saastuttajia -
myrkyttämällä vesiä väriaineilla, valkaisuaineilla ja muilla kemikaaleilla,
eikä alueen asukkailla ole ollut käyttökelpoista vettä.
Vuonna 2010 hallitus vaati näitä tehtaita -
muuttamaan tapojaan tai suljettaviksi, jolloin olisi menetetty 55 000 työpaikkaa.
Yksi tekstiilitehtaan omistaja Intiassa -
otti haasteen vastaan ja löysi kestävän ratkaisun -
näyttäen esimerkkiä alueen muille tehtaille.
Vuonna 2010 ongelmana olivat jätevesipäästöt.
Vesiin pääsi puhdistamatonta jätevettä.
Jokiin pääsi väriaineita.
Kankaita värjäävistä ja kemiallisista tehtaista pääsi -
kemikaaleja Noyyaljokeen.
Kun menimme jokeen, saimme oireita.
Jalkoihin sattui ja poltteli.
Yritämme nyt jatkuvasti uudistaa teknologiaa.
Joki, jossa oli väriaineita 20 vuotta sitten, on nyt puhdas.
Sinne ei valu päästöjä lainkaan.
Värjäyksessä käytetyt valkaisuaineet, kemikaalit ja suolat -
käsitellään sen sijaan, että ne valutettaisiin vesistöihin.
Sen sijaan, että ottaisi vettä joista,
Rahulin yritys käyttää uudelleen yli 90 % tekstiilien käsittelyvedestä.
Tilanne on nyt paljon parempi kuin viisi vuotta sitten.
Tehtaan väriä ja suoloja sisältävä jätevesi -
viedään laitokseen, missä sitä säilytetään 24 tunnin ajan.
Sitten se käsitellään, viedään pehmennykseen ja kalvoille.
Kalvoilta saadaan kierrätetty vesi,
ja ylijäämä johdetaan haihduttimeen, ja suola kerätään talteen.
Kalvoilta saatua vettä ja haihduttimesta kerättyä suolaa käytetään täällä.
90 % vedestä palaa käyttöön.
Kaikki liittyy yhteen. Kemikaalit, värjäys ja kalvot.
Ne toimivat ketjuna, jonka olemme kehittäneet itse.
Yritämme pitää teollisuudenalamme ympäristöystävällisenä.
Mielestäni on korkea aika,
että kaikki ymmärtävät sen ja lähtevät siihen mukaan.
Tätä ei voi vältellä enää.
Toisaalla Intiassa ongelmana eivät olleet saasteet vaan vesivarannot.
Vuonna 2019 10 miljoonan asukkaan kaupungissa koettiin kammottava,
mutta yhä yleisempi ongelma.
Nollapäivä.
Silloin kaupungista loppuu vesi.
Kaikki Chennaissa etsivät yhtä ja samaa.
Vettä.
Chennaissa on usein vesikriisi. Viime vuonna ei satanut lainkaan.
Pohjavettä ei ole, eikä sadevettä käsitellä kunnolla.
Yhteydet vesilähteisiin uupuvat.
Monissa kerrostaloissa on turvauduttava vesisäiliöautoihin.
Hiljattain vesisäiliöautot olivat lakossa 4–5 päivää.
Ihmiset olivat päiväkausia ilman vettä.
Tilanne paheni päivä päivältä, joten oli pakko tehdä jotain.
Toisin kuin Chennain lähes 10 miljoonaa asukasta,
tämän kerrostalon 200 perhettä eivät ole veden tarpeessa.
Miten talon asukkaat ovat välttyneet ostamasta kallista säiliövettä?
Kekseliäisyydellä.
En teininä juuri miettinyt asiaa,
mutta äitinä haluan antaa lapselleni tärkeitä asioita, kuten puhdasta vettä.
Olemme kulkeneet ovelta ovelle kertomassa, miksi sadevettä tulisi kerätä talteen.
Nyt kaikki on koulutettu siihen.
Yhteisömme päätti, ettemme osta pisaraakaan vettä.
Päätimme uudistaa jätevesipuhdistamon.
Uudistamme vedenpuhdistamomme.
Uudistamme sadeveden talteenottojärjestelmän.
Vesi kulkee sadevesiojien kautta -
kaivoon, ja käytämme veden -
omassa kiinteistössämme.
Kaikki nämä uudistukset ovat tuottaneet hienon tuloksen.
Takanani on kaunis ja vehreä puutarha.
Mietit ehkä, mistä vesi on peräisin.
Se ei tosiaankaan ole pohjavettä.
Tämä on kierrätettyä vettä jätevedenpuhdistamolta.
Piha näyttää vehreältä.
Näen ikkunastani muut lähellä olevat asuinalueet.
Mietin, onko heillä sama vesijärjestelmä kuin meillä.
Se auttaisi heitä vesipulassa.
Jokainen vesipisara on niin arvokas, ettemme halua heittää sitä hukkaan.
Kaikki hyötyvät.
Kun vedenjakelu hoidetaan paikallistasolla,
muutetaan järjestelmää tekniikan sijaan, pääomakustannukset pienenevät -
ja veden kierrättäminen on helpompaa.
Palataan vesipulakysymykseen.
Veden kierrättäminen on järkevin ja tehokkain tapa puuttua asiaan.
Yhä useammilla viheralueilla käytetään nyt kierrätettyä vettä.
Kaliforniassa näimme, miten vettä säästettiin kunnallisella tasolla.
Intiassa kerrostalon asukkaat ottivat hoitaakseen oman vedenjakelunsa.
Voisiko mallia hyödyntää vielä pienemmissä yksiköissä?
Ilman muuta voi.
LEEUWARDEN, ALANKOMAAT
Täällä Alankomaissa on ryhmä nimeltä Water Alliance,
ja se on pannut alulle uraauurtavan tekniikan,
jonka avulla vettä voi kierrättää kodeissa.
Teollisuudessa on ryhdytty vähentämään vedenkulutusta.
Se näkyy myös maataloudessa.
Nyt on meidän kuluttajien vuoro.
Tuhlaamme paljon vettä, ja se on helppoa,
koska vesilähde on kotonamme.
Hydraloop on harmaavesien kierrätysjärjestelmä kotitalouksille.
Se kierrättää suihkun ja pesukoneen veden.
Puhdistettua vettä käytetään -
vessanpöntön huuhteluun, pesukoneessa ja uima-altaassa.
Olemme luoneet uuden ja kekseliään tavan puhdistaa vettä.
Olemme yhdistäneet kuusi jo olemassa olevaa tekniikkaa yhdeksi.
Ne ovat yksinkertaisia tekniikoita, ja yhdessä -
ne tekevät vedestä puhdasta, kirkasta ja turvallista.
Se on kansainvälisten standardien mukaista -
ja voidaan kierrättää uudelleen.
Säästämme kuukaudessa jopa 3 000 litraa vettä.
Se on paljon vettä.
Vuosittain säästämme 30 000 litraa vettä.
Toivomme, että 20 vuoden kuluttua -
yhtään taloa ei rakenneta ilman veden kierrätysjärjestelmää.
Jos emme muuta elintapojamme -
kestävämmiksi, ja vesi liittyy siihen,
seuraukset maailmalle ovat katastrofaaliset.
10 vuoden päästä maapallolla elää 8,5 miljardia ihmistä.
Jos vaikka vain viisi prosenttia heistä kierrättää veden kotonaan,
veden kulutuksen kasvu pysähtyy.
Siinä piilee kotien vedenkierrätyksen voima.
Moni veden suodattamiseen liittyvä keksintö -
kehitettiin käytettäväksi kaukana -
sinisestä planeetastamme, jota haluamme suojella.
Veden toimittaminen kansainväliselle avaruusasemalle on kallista.
Litran kuljettaminen maksaa kymmeniä tuhansia dollareita.
Veden kierrätys on tärkeä osa NASAn toimintaa.
Kansainvälisellä avaruusasemalla ainoa veden lähde on kierrätetty virtsa -
ja tiivistynyt kosteus, jota syntyy hengityksessä, kun syö ruokaa.
Olemme kehittäneet menetelmiä, jotka matkivat ohutsuolen toimintaa.
Mietimme, miten se toimii.
Miten ohutsuolen uusiutuminen tapahtuu?
Käytämme laboratoriossa geenitekniikkaa -
ja muita menetelmiä rakentaaksemme kalvoja veden kierrättämiseen.
Mukaan voisi ottaa kupillisen vettä, eikä muuta tarvita.
Sen voisi kierrättää yhä uudelleen.
On todella inspiroivaa nähdä nämä innovaattorit,
jotka rajallisten resurssien avulla -
tukevat asuinyhteisöjään ja auttavat pysäyttämään vesikriisin.
Emme voi jättää ratkaisua pelkästään asiantuntijoiden,
insinöörien ja visionäärien käsiin.
Meillä kaikilla on velvollisuus toimia.
Ja toimia nyt luodaksemme uljaan sinisen maailman.
Meidän kannattaa katsoa malliesimerkkejä siitä,
missä näin jo toimitaan ja se toimii.
Se on rohkaisevaa.
Sitten malli on mukautettava ja prosessia nopeutettava.
Meidän pitää vain muuttaa ajatteluamme -
ja omaksua uusia ideoita. Vastuu siitä on kullakin itsellään.
Osa meistä ehkä painostaa paikallisia vesilaitoksia -
olemaan vesihuollon edelläkävijöitä.
Toiset käyttävät ehkä lahjojaan ratkaisemaan ongelmaa.
Kysy itseltäsi:
"Miten minä voin auttaa tänään ongelman ratkaisussa?"
Vastaukset ovat ympärillämme.
Voimme kiinnittää huomiota omaan vedenkulutukseemme,
samoin kuin perheen ja ystävienkin.
Voimme tutkia uusia teknologioita, kuten sellaisia, jotka juuri esittelimme,
ja hyödyntää niitä kotona, työpaikalla ja asuinyhteisössä.
Voimme tukea yrityksiä, jotka ovat vesihuollon edelläkävijöitä.
Ja voimme kannustaa suosikkituotteidemme valmistajia -
uudistamaan vedenkäyttötapojaan.
Voimme painostaa poliittisia päättäjiä toimimaan.
Kirjeitä, sähköposteja, vetoomuksia ja somekampanjoita.
Näillä asioilla voi olla välitön ja pysyvä vaikutus.
Ongelma on ratkaistavissa, eikö vain?
Tiedämme vastaukset.
Testasimme ne, ja näimme ne käytännössä.
Osaamme ratkaista tämän ongelman.
On vain yhdistettävä bisnesmallit ja muut palaset -
ja saada valtioilta luvat veden kierrättämiseen.
Teknologia ei ole este vesikriisin ratkaisuun.
Rahoitus ja politiikka ovat esteenä.
Pankeilla on hallussaan kaksi kolmasosaa maailman rahoista.
Jos pankit asettaisivat jokaisen lainan vaatimukseksi -
kestävän veden käytön takuun,
mikä mahtava tilaisuus se olisi.
Yksinkertainen viesti -
yleisölle vedestä on: "Vaatikaa enemmän, vaatikaa parempaa."
Se on mahdollista.
Vaaditaan vahvaa johtajuutta,
kun tehdään päätöksiä asioista, joita ei ole ennen tehty,
mutta tehdä se silti, koska se on oikein.
Se on yhteiskunnan parhaaksi. Se on ympäristön parhaaksi.
Se on ihmiskunnan tulevaisuuden parhaaksi.
Joillekin meistä suuri teko voi olla -
veden mittaamattoman arvon ymmärtäminen -
ja kalliista luonnonvarasta riittävän hinnan maksaminen,
myös alueilla, missä vettä tuntuu riittävän.
Aivan kuten ilmastonmuutos on käynnistänyt ruohonjuuritason aktivismin,
vesikriisikin vaatii sen, että liikkeelle saadaan ihmisiä,
jotka välittävät yhteisestä tulevaisuudestamme.
Luulen, että liike syntyy -
nuoremmasta sukupolvesta, joka ei hyväksy sitä,
että emme muuta toimintaamme.
Jokainen positiivinen muutos,
jokainen käyttöön otettu innovaatio,
jokainen edistyksellinen poliittinen aloite -
siirtää osoitinta kauemmas katastrofista.
Muutos voi tapahtua elinaikanamme. Sen täytyy tapahtua elinaikanamme,
tai muuten lastemme maailmasta tulee hyvin erilainen.
Hallituksen täytyy sitoutua -
rahoittamaan jätehuoltoa niin,
että se on kaikkien ulottuvilla.
Haluaisimme, että puhdas vesi ja jätehuolto olisi kaikkien ulottuvilla.
Meidän elinaikanamme.
Elämme toivottomuuden partaalla, mutta toivoa on yhä.
Yhdessä voimme vaikuttaa.
Kun katsoo näiden ihmisten uskomattomia saavutuksia,
innostuu itsekin ajattelemaan, että me voimme vaikuttaa asioihin.
Emmekö olekin onnekkaita, kun saamme ratkaista tämän?
Sadan vuoden kuluttua ihmiset toivovat voivansa ratkaista näin ison ongelman.
Tekstitys: Sirpa Kaajakari